**Mødereferat DSKM's Uddannelsesudvalg**

**Tirsdag den 5. april 2022 kl. 10.00-12.00**

OUH, Barakken ved J. B. Winsløws Vej 21, 5000 Odense C

**Medlemmer tilstede**:

Lise Tornvig Erikstrup (LTE, formand),

Cecilie Hviid Christiansen (CHC)

Kristina Melbardis Jørgensen (KMJ)

Sofie Skovmand Rasmussen (SSR)

Thomas greve (TG, repræsentant fra DSKMs bestyrelse),

Barbara Juliane Holzknecht (BJH, udpeget for videreuddannelsesregion Øst),

Marianne Kragh Thomsen (MKT, udpeget for videreuddannelsesregion Nord),

Kasper Klein (KK, udpeget for videreuddannelsesregion Syd),

**Afbud:** Ingen

**Dagsorden:**

1. **Valg af referent**

KMJ Jørgensen vælges til referent

1. **Godkendelse af dagorden**

Godkendes

1. **Godkendelse af referat fra mødet den 27.1.2022 (vedhæftet).**

Godkendes

1. **Nyt fra formanden**
   1. **Revision af den lægelige videreuddannelse ved LTE/alle**

### Resumé af arbejdsprocessen

* Nov. 2021 afholdtes første møde i underarbejdsgruppe 2A, hvor alle de laboratoriemedicinske specialer gav en 10 min præsentation af deres speciale og formålet med arbejdsgruppen blev gennemgået. Herunder at vurdere, om der til fremtidens sundhedsvæsen er behov for at omorganisere speciallægeuddannelserne og/eller specialestrukturen for de laboratoriemedicinske specialer og at vurdere og konkludere på fordele og ulemper ved forskellige konkrete modeller for en eventuel ændring af opbygningen af de laboratoriemedicinske speciallægeuddannelser. Ved mødet blev det tydeligt påpeget overfor SST, at man ikke finder potentiale for hel eller delvis sammenlægning af de laboratoriemedicinske specialer.   
  Se evt. referat fra 27. januar 2022
* 4. feb. 2022 afholdes andet møde i underarbejdsgruppe 2A med diskussion af fordele og ulemper ved nogle generiske modeller for en eventuel ændring af opbygningen af de laboratoriemedicinske speciallægeuddannelser som SST havde udsendt kort før mødet. Fokus ligger heri på fælleselementer i hoveduddannelserne hvor viden kunne tilegnes ved ekstra kurser eller frivillige ophold. Det fremgår ikke tydeligt hvad SST vil stille sig tilfreds med.
* Efter det andet møde i underarbejdsgruppe 2A vurderer LTE, Ulrich Stab Jensen og DSKM's bestyrelse, at der er behov for at indkalde alle ledende overlæger samt formanden for YKM til et møde. Mødet afholdes virtuelt den 28. februar, hvor der orienteres om processen og der afklares hvad udmeldingen fra klinisk Mikrobiologi tydeligt skal være. Efterfølgende rundsendes beslutningsreferat.
* Ved DSKM's årsmøde den 19. marts orienteres alle tilstedeværende medlemmer af DSKM om processen ved Ulrich Stab Jensen og LTE. Der er sat tid af til efterfølgende diskussion.
* 1. april afholdes et ekstraordinært møde i underarbejdsgruppe 2A, hvor repræsentanterne for laboratoriemedicinske specialer i underarbejdsgruppe 2A har indkaldt SST til et møde for at udtrykke deres bekymring for processen. Ved mødet efterspørges at få uddybet de baggrundsnotater, der nyligt er publiceret af SST, men ikke er blevet udsendt til arbejdsgruppen. Derudover foreslås flere møder før endelig udarbejdelse af en rapport til arbejdsgruppe 2. Ud over det planlagte møde den 20/4 planlægges et ekstra møde formentlig i juni. Dvs. de oprindeligt 3 planlagte møder er blevet til 4 møder. Det medfører forsinkelse i processen i forhold til udfærdigelse af rapporten.

Efter orienteringsmødet til alle ledende overlæger og YKM den 28. februar har der blandt yngre klinisk mikrobiologer samt enkelte speciallæger har der været udtrykt utilfredshed med manglende information om processen vedrørende revision af den lægelige videreuddannelse. Dette er selvfølgelig meget beklageligt. Der er dog orienteret om revision af den lægelige videreuddannelse ved årsmødet i 2021, og der er også orienteret om processen vedr. underarbejdsgruppe 2A's arbejde efter 2. møde i underarbejdsgruppen. Der har kun været ønske om åbenhed i aktuelle proces, der selvfølgelig bærer præg af, at SST arbejder hurtigt fordi processen initialt blev forsinket pga. COVID-19, og at vigtig information fra SST bliver formidlet i sidste øjeblik, og hvor det først undervejs er blevet helt tydeligt, hvor omfattende en revision der er tale om.

Det er desuden vigtigt, at de ledende overlæger i de enkelte KMA'er informerer speciallæger og yngre læger om processen. BJH fortæller, at der er blevet informeret i uddannelsesrådet løbende og at det også er op til den enkelte uddannelsesansvarlige overlæge + PKL + UKYL at videregive informationen til kollegaer.

LTE foreslår at DSKM's bestyrelse kunne forespørges i forhold til om der kunne etableres en arbejdsgruppe under DSKM til det fremtidige arbejde, der formentlig kommer til at foregå efter, at underarbejdsgruppe 2A's arbejde er afsluttet. Arbejdsgruppen bør være bredt sammensat med både læger under uddannelse og speciallæger fra de fleste KMA'er.

* 1. **Revision af kompetencevurderingsredskaberne**

LTE holdt oplæg om evalueringen af kompetencevurderingsredskaberne til DSKM's årsmøde, hvor nogle af resultaterne fra spørgeskemaundersøgelsen blev gennemgået. I forhold til arbejdsgruppen der skal kigge på revisionen af kompetencevurderingsredskaberne skulle der have været afholdt et møde inden UUV mødet d.d. Dette er ikke nået grundet arbejdet med revision af den lægelige videreuddannelse, men der sættes en mødedato den 15. juni. Der er der aktuelt kun en kursist, SSR, i arbejdsgruppen. Det vil være fordelagtigt med flere YL. CHC melder sig til at deltage. Det vil være rart med én mere, gerne fra region øst og som ikke nødvendigvis er i UUV. Vi aftaler at høre på fællesmødet om der er nogen, der kunne have interesse i at deltage

BJH har et ønske om at lave et vejlederkursus/vejlederundervisning for speciallæger i klinisk mikrobiologi. Kunne evt. kobles sammen med den undervisning, der planlægges at afholdes på alle KMA'er i forbindelse med de kommende ændringer af kompetencevurderingsredskaberne. MKT pointerer at hoveduddannelseslæger og Introlæger sidst i deres forløb også fungerer som dem der kompetencevurderer.

Desuden en generel snak om værdien af vejlederkursus for speciallæger.

* 1. **Uddannelsesredskaber på DSKM's hjemmeside**

LTE adspørger om det vil være en god idé, at der linkes til relevante uddannelsesredskaber inde fra DSKM's hjemmeside såsom fx karriereværket (<https://www.laeger.dk/sites/default/files/karrierevaerket_1.pdf> ), ”Tjekliste KV og feedback” lommekort fra KMA AUH eller SHARP.

TG nævner, at der ikke er nogen kompetenceredskaber, der er golden standard, så man kunne evt. fordele dem under videreuddannelsesregioner og sørge for, at der er nogen i den specifikke region, der sørger for at holde disse opdateret. Det skal tydeligt fremgå hvilken version og hvilken region redskabet tilhører. KMJ foreslår man på DSKM's hjemmeside også kunne målrette dokumenter til den uddannelsessøgende og dokumenter til vejleder for at overskueliggøre dokumenterne i stedet for de ligger blandet på hjemmesiden.

Der reflekteres over dette.

1. **Nyt fra DSKMs bestyrelse.**

Orientering fra bestyrelsen - intet nyt.

1. **Nyt fra andre medlemmer, f.eks. uddannelsesrelaterede YM-arrangementer**

19. maj introlæge dag. Der er ikke set et program endnu. Nanna Skaarup og Marie Louise Slott er bl.a. arrangører.

MKT informerer om det nationale samarbejde sammen med overlæge Alex Yde fra KMA RH omkring månedlige e-mail baserede virologi cases for HU-læger med opfølgende Teams-møde á 45 minutter 3 gange årligt med præsentation og drøftelse af cases. Der startes med oplæg ved 2. års kursisterne, nærmere bestemt på RH og Skejby. Der planlægges ca. 10 årlige cases.

1. **Evaluering på kurserne i 2022**

Kursets navn: Kursus i epidemiologi (3 dage)

Dato for kursus: 24.– 26. januar 2022. Online kursus.

Delkursusleder: Kirstine Kobberøe Søgaard og Søren Paaske Johnsen

Punkt er gennemgået ved sidste UUV møde, men nu er evalueringerne opgjort. God feedback til delkursuslederne og det faglige indhold. Overordnet fungerede det godt med den virtuelle undervisning.

1. **Status for kurserne i 2022. Program og evaluering fra 2018 er vedhæftet. Har efterspurgt foreløbigt program for 2022, dette eftersendes hvis jeg får det inden vores møde**

Kursus i klinisk virologi og serologi (3 dage)

Afholdes den 12.– 14.9.2022. Statens Serum Institut

Delkursusleder: Kristina Træholt Franck og Lene Nielsen

Programmet er lagt, og det ser tilfredsstillende ud. LTH tager kontakt til Lene Nielsen med anbefaling om i forhold til antiviral behandling, at sikre klinisk mikrobiologisk fokus, så der ikke bliver for meget fokus på fx HIV behandling. Ud over de to delkursusledere vil Alex Yde fra RH (mulig ny delkursusleder om 4 år) både undervise og formentlig deltage i facilitering og diskussion ved en af kursusdagene.

1. **Status for første kursus i 2023. Program inkl. kursusbeskrivelse og evaluering fra 2019 er vedhæftet.**

Kursus i Kursus i kvalitetssikring, informationsteknologi og lovgivning i klinisk mikrobiologi (3 dage)

Afholdes: Statens Serum Institut

Tidligere delkursusleder: Marianne Voldstedlund, David Fuglsang

De 2 delkursusledere har begge meldt ud, at de ikke har mulighed for at være delkursusledere til kurset i 2023, men de vil hjælpe nye delkursusledere med at lægge program og hjælpe som undervisere. LTE er derfor i fuld gang med at finde nye delkursusledere. Et par oplagte kandidater er allerede spurgt. Der nævnes flere navne som mulige kandidater der tages til notits af LTE

Fremadrettet kunne det være en fordel at spørge delkursusledere, efter afsluttet kursus som del af feedback processen, om de også regner med at varetage kursus om 4 år. Så kan vi forhåbentligt forebygge, vi kommer til at stå med en kort frist til at finde delkursusledere, der derefter får en forsinkelse i forhold til at finde undervisere mm.

1. **Eventuelt**

LTE genopstiller ikke til formandsposten næste år, hvor hun har været formand i 4 år. Alle bedes tænke over hvem der kan være et godt valg. Flere gode kandidater nævnes. LTE tager kontakt til mulige kandidater.

1. **Dato for næste møde**

Næste UUV møde bliver tirsdag 27/9-2022 på KMA OUH fra 10-14.

Næste arbejdsgruppemøde for kompetencevurdering onsdag den 15/6 10-14 på KMA OUH.

Næste fællesmøde for uddannelse i Klinisk mikrobiologi 4/4-2023